INFORMACINĖS VISUOMENĖS PLĖTROS KOMITETO

PRIE LIETUVOS RESPUBLIKOS VYRIAUSYBĖS DIREKTORIAUS

ĮSAKYMAS

DĖL VIEŠOJO ADMINISTRAVIMO INSTITUCIJŲ INFORMACINIŲ SISTEMŲ INTEROPERABILUMO SISTEMOS FUNKCIONAVIMO TAISYKLIŲ PATVIRTINIMO

2008 m. gruodžio 1 d. Nr. T-228

Vilnius

1. Tvirtinu Viešojo administravimo institucijų informacinių sistemų interoperabilumo sistemos funkcionavimo taisykles (toliau vadinama – Taisyklės) (pridedama).

2. Pripažįstu netekusiu galios Informacinės visuomenės plėtros komiteto prie Lietuvos Respublikos Vyriausybės direktoriaus 2005 m. gruodžio 30 d. įsakymą Nr. T-127 „Dėl valdžios elektroninių vartų funkcionavimo teikiant viešąsias elektronines paslaugas taisyklių patvirtinimo“ (Žin., 2006, Nr. 3-90).

3. Nustatau, kad šis įsakymas, išskyrus šio įsakymo 1 punktu patvirtintų Taisyklių 4.4 punktą, įsigalioja nuo 2009 m. sausio 1 d. Šio įsakymo 1 punktu patvirtintų Taisyklių 4.4 punktas įsigalioja nuo 2009 m. vasario 15 d.

DIREKTORIAUS PAVADUOTOJAS,

PAVADUOJANTIS DIREKTORIŲ	EDMUNDAS ŽVIRBLIS

PATVIRTINTA

Informacinės visuomenės plėtros komiteto prie Lietuvos Respublikos Vyriausybės direktoriaus 2008 m. gruodžio 1 d. įsakymu Nr. T-228

VIEŠOJO ADMINISTRAVIMO INSTITUCIJŲ INFORMACINIŲ SISTEMŲ INTEROPERABILUMO SISTEMOS FUNKCIONAVIMO TAISYKLĖS

I. BENDROSIOS NUOSTATOS

1. Viešojo administravimo institucijų informacinių sistemų interoperabilumo sistemos funkcionavimo taisyklėse (toliau vadinama – Taisyklės) reglamentuoja duomenų gavimo per išorinį komponentą, tapatybės nustatymo ir mokėjimo už aptarnavimą paslaugų teikimo tvarką, elektroninių paslaugų teikimo, išorinių ir vidinių komponentų konstravimo tvarką.

2. Šios Taisyklės privalomos visiems Viešojo administravimo institucijų informacinių sistemų interoperabilumo sistemos (toliau vadinama – VAIISIS) paslaugų gavėjams, išorinio komponento teikėjams, valstybės ir savivaldybių institucijoms ir įstaigoms ketinančioms tapti VAIISIS paslaugų gavėju (toliau vadinama – suinteresuota institucija) ir kitoms valstybės ir savivaldybių institucijoms ir įstaigomos, kurios valdo suinteresuotai institucijai reikalingus duomenis (toliau vadinama – duomenų teikėjai).

3. Šiose Taisyklėse vartojamos Lietuvos Respublikos asmens duomenų teisinės apsaugos įstatyme (Žin., 1996, Nr. 63-1479; 2008, Nr. 22-804), Lietuvos Respublikos viešojo administravimo įstatyme (Žin., 1999, Nr. 60-1945; 2006, Nr. 77-2975), Viešojo administravimo institucijų informacinių sistemų interoperabilumo sistemos nuostatuose, patvirtintuose Informacinės visuomenės plėtros komiteto prie Lietuvos Respublikos Vyriausybės direktoriaus 2008 m. rugpjūčio 8 d. įsakymu Nr. T-139 (Žin., 2008, Nr. 93-3698) apibrėžtos sąvokos.

II. VAIISIS PASLAUGOS

4. VAIISIS paslaugos yra:

4.1. duomenų gavimo per išorinį komponentą paslauga;

4.2. tapatybės nustatymo paslauga;

4.3. mokėjimo už aptarnavimą paslauga;

4.4. VAIISIS paslaugų gavėjų, neturinčių savos infrastruktūros elektroninėms paslaugoms teikti, elektroninių paslaugų konstravimo ir teikimo VAIISIS paslauga;

4.5. viešųjų ir administracinių paslaugų aprašų talpinimo VAIISIS paslauga;

4.6. teikiamų elektroninių paslaugų stebėsena.

5. VAIISIS paslaugos (išskyrus Taisyklių 4.5 punkte nurodytą VAIISIS paslaugą) pradedamos teikti tik po to, kai Informacinės visuomenės plėtros komitetas prie Lietuvos Respublikos Vyriausybės (toliau vadinama – VAIISIS valdytojas) ir suinteresuota institucija sudaro sutartį dėl Viešojo administravimo institucijų informacinių sistemų interoperabilumo sistemos paslaugų gavimo, kurioje nurodomos teikiamos VAIISIS paslaugos ir VAIISIS paslaugų techninės specifikacijos (sutarties dėl Viešojo administravimo institucijų informacinių sistemų interoperabilumo sistemos paslaugų gavimo forma pateikta Taisyklių 1 priede).

6. Sutarties dėl Viešojo administravimo institucijų informacinių sistemų interoperabilumo sistemos paslaugų gavimo sudarymą inicijuoja suinteresuota institucija raštu (jei kreipimasis pateikiamas elektroninėmis priemonėmis, jis privalo būti pasirašytas pagal Lietuvos Respublikos teisės aktus teisinę galią turinčiu elektroniniu parašu) kreipdamasi į VAIISIS valdytoją. Kreipimesi į VAIISIS valdytoją suinteresuota institucija nurodo pageidaujamas gauti VAIISIS paslaugas. Jei nurodoma, kad pageidaujama gauti duomenų gavimo per išorinį komponentą paslaugą, kartu turi būti nurodoma suinteresuotai institucijai reikalinga duomenų apimtis ir duomenų šaltiniai.

III. DUOMENŲ TEIKIMO PER IŠORINĮ KOMPONENTĄ PASLAUGA

7. Išorinių komponentų sąrašas viešai skelbiamas VAIISIS interneto svetainėje.

8. Suinteresuota institucija su išorinio komponento teikėjais ar duomenų teikėjais sudaro sutartis dėl duomenų teikimo (pagal Lietuvos Respublikos vidaus reikalų ministro 2007 m. birželio 29 d. įsakymu Nr. 1V-241 „Dėl saugaus elektroninės informacijos teikimo sutarties pavyzdinės formos patvirtinimo“ (Žin., 2007, Nr. 75-2980) patvirtintą Saugaus elektroninės informacijos teikimo sutarties pavyzdinę formą).

Šiose sutartyse turi būti nurodoma, kad duomenys teikiami per VAIISIS. Šių sutarčių kopijos turi būti pateikiamos VAIISIS valdytojui.

9. Jeigu prie VAIISIS prijungtų išorinių komponentų suinteresuotai institucijai pakanka, kad gautų jai reikalingus duomenis, VAIISIS valdytojas su suinteresuota institucija sudaro sutartį dėl Viešojo administravimo institucijų informacinių sistemų interoperabilumo sistemos paslaugų gavimo.

10. Jeigu suinteresuotai institucijai nepakanka jau sukurtų ir prie VAIISIS prijungtų išorinių komponentų, kad būtų suformuoti jai reikalingi duomenys, VAIISIS valdytojas, prieš sudarydamas su suinteresuota institucija sutartį dėl Viešojo administravimo institucijų informacinių sistemų interoperabilumo sistemos paslaugų gavimo:

10.1. susisiekia su duomenų teikėju, valdančiu suinteresuotai institucijai reikalingus duomenis, ir inicijuoja naujo išorinio komponento kūrimą;

10.2. atsižvelgdamas į suinteresuotai institucijai reikalingą duomenų apimtį sudaro su duomenų teikėju sutartį dėl išorinio komponento parengimo ir duomenų teikimo per Viešojo administravimo institucijų informacinių sistemų interoperabilumo sistemą arba keičia su išorinių komponentų teikėjais pasirašytas sutartis dėl išorinio komponento parengimo ir duomenų per Viešojo administravimo institucijų informacinių sistemų interoperabilumo sistemą teikimo (sutarties dėl išorinio komponento parengimo ir duomenų per Viešojo administravimo institucijų informacinių sistemų interoperabilumo sistemą teikimo forma pateikiama Taisyklių 2 priede);

10.3. naujai sukurtą išorinį komponentą, atlikus jo testavimą, įtraukia į išorinių komponentų sąrašą.

11. Duomenų gavimo per išorinį komponentą paslaugą VAIISIS valdytojas teikia pagal sutartyse dėl VAISIS paslaugų gavimo nurodytas technines specifikacijas.

IV. TAPATYBĖS NUSTATYMO PASLAUGA

12. Į VAIISIS paslaugų gavėjo interneto svetainę besikreipiančių elektroninių paslaugų gavėjų tapatybės nustatomos per VAIISIS vadovaujantis sutartyje dėl VAIISIS paslaugų gavimo nurodytomis techninėmis specifikacijomis.

13. Asmens tapatybė gali būti nustatoma naudojant šias priemones:

13.1. elektroninį parašą, patvirtintą kvalifikuotu sertifikatu;

13.2. elektroninės bankininkystės sistemas.

14. Elektroninių paslaugų gavėjui VAIISIS paslaugų gavėjo informacinėje sistemoje pasirinkus elektroninę paslaugą, kuriai reikalingas tapatybės nustatymas, pateikiamas elektroninės bankininkystės sistemų, kvalifikuoto elektroninio parašo sertifikatų ir mobilios telefonijos teikėjų sąrašas.

15. Nustačius elektroninės paslaugos gavėjo tapatybę pasirinktoje elektroninės bankininkystės sistemoje, elektroniniu parašu arba mobiliąja telefonija, elektroninės paslaugos gavėjas automatiškai nukreipiamas į VAIISIS paslaugų gavėjo informacinę sistemą, o VAIISIS paslaugų gavėjui perduodamas elektroninės paslaugos gavėjo tapatybės nustatymo duomenų paketas.

16. Elektroninių paslaugų gavėjų teisių valdymas atliekamas VAIISIS paslaugų gavėjo informacinėje sistemoje.

V. MOKĖJIMO UŽ APTARNAVIMĄ PASLAUGA

17. Informacija apie atliktą mokėjimą į Valstybinės mokesčių inspekcijos prie Lietuvos Respublikos finansų ministerijos, arba jos teritorinio padalinio sąskaitą VAIISIS paslaugų gavėjo informacinei sistemai pateikiama:

17.1. realiu laiku, jei mokėjimas atliktas iš AB banko „Hansabankas“ sąskaitos;

17.2. per laiko tarpą, reikalingą tarpbankiniams pavedimams atlikti, jei mokėjimas atliktas iš kitų bankų sąskaitų.

18. Informacija apie atliktą mokėjimą į VAIISIS paslaugos gavėjo sąskaitą VAIISIS paslaugų gavėjo informacinei sistemai pateikiama per laiko tarpą, reikalingą tarpbankiniams pavedimams atlikti.

19. Mokėjimo už aptarnavimą tvarka:

19.1. elektroninių paslaugų gavėjas, VAIISIS paslaugų gavėjo informacinėje sistemoje pasirinkęs elektroninę paslaugą, kuriai taikomas aptarnavimo mokestis, per VAIISIS yra nukreipiamas į pasirinktą elektroninės bankininkystės sistemą;

19.2. elektroninės paslaugos gavėjui pateikiamas mokėjimo ruošinys elektroninės bankininkystės sistemoje, kurį sumokėjus:

19.2.1. mokestis iš elektroninės paslaugos gavėjo sąskaitos pervedamas į VAIISIS paslaugų gavėjo sąskaitą arba Valstybinės mokesčių inspekcijos prie Lietuvos Respublikos finansų ministerijos, arba jos teritorinio padalinio sąskaitą;

19.2.2. VAIISIS paslaugų gavėjo informacinei sistemai perduodama informacija apie įvykdytą apmokėjimą;

19.2.3. elektroninės paslaugos gavėjas nukreipiamas atgal į VAIISIS paslaugų gavėjo informacinę sistemą.

VI. VAIISIS PASLAUGŲ GAVĖJŲ, NETURINČIŲ SAVOS INFRASTRUKTŪROS ELEKTRONINĖMS PASLAUGOMS TEIKTI, ELEKTRONINIŲ PASLAUGŲ KONSTRAVIMO IR TEIKIMO VAIISIS PASLAUGA

20. VAIISIS paslaugų gavėjui, kuris neturi savo infrastruktūros elektroninių paslaugų teikimui, VAIISIS išskiriama sritis ir suteikiama teisė šioje srityje konstruoti ir teikti elektroninę paslaugą.

21. VAIISIS paslaugų gavėjas elektroninę paslaugą konstruoja pasinaudodamas išoriniais komponentais ir kitais VAIISIS teikiamais elektroninių paslaugų kūrimo įrankiais. VAIISIS programinė įranga sudaro galimybę VAIISIS paslaugų gavėjui naudojantis paprastomis VAIISIS instrukcijomis pasirinkti reikalingus išorinių komponentų rinkinius iš išorinių komponentų sąrašo, kad būtų sukonstruota elektroninė paslauga.

22. Naujų išorinių komponentų sukūrimas, kai trūksta reikiamų išorinių komponentų, vyksta Taisyklių III skyriuje nustatyta tvarka.

23. Elektroninės paslaugos gavėjų tapatybės nustatymas vyksta Taisyklių IV skyriuje nustatyta tvarka.

24. Mokėjimas už elektroninę paslaugą vyksta Taisyklių V skyriuje nustatyta tvarka.

VII. VIEŠŲJŲ IR ADMINISTRACINIŲ PASLAUGŲ APRAŠŲ TALPINIMO VAIISIS PASLAUGA

25. VAIISIS paslaugų gavėjas kreipiasi į VAIISIS valdytoją dėl naudojimosi viešųjų ir administracinių paslaugų aprašų talpinimo VAIISIS paslaugos naudojimo kartu pateikdamas teikiamų viešųjų ir administracinių paslaugų aprašą (teikiamų viešųjų ir administracinių paslaugų aprašo forma nurodyta Taisyklių 3 priede).

26. VAIISIS valdytojas per 10 darbo dienų VAIISIS patalpina VAIISIS paslaugų gavėjo pateiktą viešųjų ir administracinių paslaugų aprašą.

27. Pasikeitus VAIISIS paslaugų gavėjo teikiamoms elektroninėms paslaugoms, VAIISIS paslaugų gavėjas per kiek įmanoma trumpesnį laiką (ne ilgiau negu 5 darbo dienos) nuo elektroninių paslaugų pasikeitimo dienos privalo VAIISIS valdytojui pateikti atnaujintą teikiamų viešųjų ir administracinių paslaugų aprašą.

VIII. TEIKIAMŲ ELEKTRONINIŲ PASLAUGŲ STEBĖSENA

28. VAIISIS paslaugos gavėjas stebėsenos informaciją elektroninės paslaugos gavėjui apie savo informacinėje sistemoje teikiamas elektronines paslaugas gali perduoti per VAIISIS.

29. VAIISIS paslaugos gavėjas nustato elektroninės paslaugos teikimo stebėsenos kriterijus ir sutartyje dėl Viešojo administravimo institucijų informacinių sistemų interoperabilumo sistemos paslaugų gavimo nustatyta tvarka perduoda stebėsenos informaciją į VAIISIS.

IX. PAPILDOMOS NUOSTATOS DĖL ELEKTRONINIŲ PASLAUGŲ TEIKIMO

30. Teikiant Taisyklių 4.1–4.4 punktuose nurodytas VAIISIS paslaugas, šių paslaugų inicijavimo, tapatybės nustatymo, mokėjimo už aptarnavimą ir duomenų iš išorinio komponento gavimo faktai kaupiami VAIISIS įrašų apskaitos žurnale ir pateikiami VAIISIS paslaugų gavėjui vykdyti jam teikiamos VAIISIS paslaugos stebėseną. Šiame punkte nurodyta stebėsenos informacija elektroninės paslaugos gavėjui pateikiama jam prisijungus prie VAIISIS.

31. VAIISIS paslaugų gavėjai privalo turėti savo elektronines paslaugas teikiančią programinę ir techninę įrangą, išskyrus atvejus, kai naudojamasi Taisyklių 4.1–4.4 punkte nurodyta VAIISIS paslauga.

32. Elektroninės paslaugos gavimas gali būti inicijuojamas ir VAIISIS, ir VAIISIS paslaugų gavėjo informacinėje sistemoje.

33. Elektroninės paslaugos rezultatas pateikiamas VAIISIS paslaugų gavėjo informacinėje sistemoje (išskyrus Taisyklių 4.4 punkte numatytą atvejį), jeigu tai nėra nustatytos formos dokumentas, kurio negalima pateikti elektroninėmis priemonėmis, Taisyklių, sutartyje dėl Viešojo administravimo institucijų informacinių sistemų interoperabilumo sistemos paslaugų gavimo ir kitų elektroninės paslaugos teikimo administravimą reglamentuojančių teisės aktų nustatyta tvarka.

34. Elektroninės paslaugos gavėjui prisijungus prie VAIISIS, jis patenka į savo elektroninės paslaugos gavėjo profilį (toliau vadinama – naudotojo profilis). Naudotojo profilyje yra saugoma informacija, susijusi su elektroninių paslaugų teikimu (elektroninių paslaugų teikimo istorija, naudotojo profilio nustatymai, elektroninės paslaugos gavėjui skirtos ataskaitos ir kita informacija).

X. BAIGIAMOSIOS NUOSTATOS

35. VAIISIS valdytojas, suinteresuotos institucijos, VAIISIS paslaugų gavėjai, išorinių komponentų teikėjai ir duomenų teikėjai Taisyklių nuostatas vykdo nepažeisdami kitų Lietuvos Respublikoje galiojančių teisės aktų reikalavimų.

_________________

Viešojo administravimo institucijų

informacinių sistemų interoperabilumo

sistemos funkcionavimo taisyklių

1 priedas

(Sutarties dėl viešojo administravimo institucijų informacinių sistemų interoperabilumo sistemos paslaugų gavimo forma)

SUTARTIS DĖL VIEŠOJO ADMINISTRAVIMO INSTITUCIJŲ INFORMACINIŲ SISTEMŲ INTEROPERABILUMO SISTEMOS PASLAUGŲ GAVIMO

____________________ Nr. _________

(data)

____________________

(sudarymo vieta)

Informacinės visuomenės plėtros komitetas prie Lietuvos Respublikos Vyriausybės (toliau – VAIISIS valdytojas), atstovaujamas	,

(asmens pareigos, vardas, pavardė)

veikiančio pagal

(atstovavimo teisinis pagrindas)

ir	(toliau – VAIISIS paslaugų

(juridinio asmens pavadinimas)

gavėjas), atstovaujamas	,

(asmens pareigos, vardas, pavardė)

veikiančio pagal	,

(atstovavimo teisinis pagrindas)

toliau atskirai vadinamos „Šalimi“, o kartu – „Šalimis“, sudarome šią sutartį (toliau – Sutartis) dėl Viešojo administravimo institucijų informacinių sistemų interoperabilumo sistemos (toliau – VAIISIS) paslaugų gavimo:

I. SUTARTIES BENDROSIOS NUOSTATOS

1. Šalys veikia vadovaudamosi Sutartimi, jos priedu, Viešojo administravimo institucijų informacinių sistemų interoperabilumo sistemos nuostatais, patvirtintais Informacinės visuomenės plėtros komiteto prie Lietuvos Respublikos Vyriausybės direktoriaus 2008 m. rugpjūčio 8 d. įsakymu Nr. T-139 (Žin., 2008, Nr. 93-3698) (toliau – VAIISIS nuostatai), Viešojo administravimo institucijų informacinių sistemų interoperabilumo sistemos funkcionavimo taisyklėmis, Viešojo administravimo institucijų informacinių sistemų interoperabilumo sistemos duomenų saugos nuostatais, patvirtintais Informacinės visuomenės plėtros komiteto prie Lietuvos Respublikos Vyriausybės direktoriaus 2008 m. rugpjūčio 8 d. įsakymu Nr. T-140 (toliau – Saugos nuostatai) bei kitais tinkamą ir saugų duomenų tvarkymą reglamentuojančiais Lietuvos Respublikoje galiojančiais teisės aktais.

2. Sutartyje vartojamos sąvokos apibrėžtos VAIISIS nuostatuose, VAIISIS duomenų saugos nuostatuose, Lietuvos Respublikos asmens duomenų teisinės apsaugos įstatyme (Žin., 1996, Nr. 63-1479; 2003, Nr. 15-597).

II. SUTARTIES DALYKAS

3. Sutarties dalykas yra teisės naudotis VAIISIS paslaugomis suteikimas VAIISIS paslaugų gavėjui.

III. ŠALIŲ ĮSIPAREIGOJIMAI, TEISĖS IR ATSAKOMYBĖ

4. Šia Sutartimi VAIISIS paslaugos gavėjas įsipareigoja:

4.1. užtikrinti per VAIISIS gautų duomenų saugumą

4.2. užtikrinti per VAIISIS gautų duomenų naudojimą tik tais tikslais, kurie nustatyti sutartyje tarp VAIISIS paslaugų gavėjo ir išorinio komponento teikėjo;

4.3. naudodamiesi VAIISIS laikytis Sutarties 1 punkte nurodytų teisės aktų.

5. VAIISIS valdytojas įsipareigoja sudaryti Sutarties priede aptartas technines sąlygas VAIISIS paslaugos gavėjui naudotis Sutarties 3 punkte numatyta teise.

6. Už įsipareigojimų, kylančių iš Sutarties, nevykdymą arba netinkamą vykdymą Šalys atsako įstatymų nustatyta tvarka.

7. Šalis apie bet kokias aplinkybes, susijusias su VAIISIS duomenų saugumo pažeidimu, turi nedelsdama (ne vėliau kaip kitą darbo dieną) informuoti kitą Šalį elektroniniu paštu bei papildomai raštu.

IV. SUTARTIES GALIOJIMO, PAKEITIMO IR NUTRAUKIMO TVARKA

8. Sutartis įsigalioja nuo Sutarties pasirašymo dienos.

9. Sutartis sudaryta neterminuotam laikui.

10. Sutartis gali būti keičiama Šalių rašytiniu susitarimu.

11. Sutartis gali būti nutraukiama:

11.1. Šalių rašytiniu susitarimu;

11.2. vienos iš Šalių iniciatyva:

11.2.1. įspėjus kitą Šalį raštu prieš 15 darbo dienų, jei kita Šalis nesilaiko Sutartyje nustatytų sąlygų;

11.2.2. kitais atvejais, įspėjus kitą Šalį raštu prieš 30 darbo dienų iki Sutarties nutraukimo.

12. Pasikeitus įstatymų ar kitų teisės aktų, reglamentuojančių duomenų tvarkymą ir saugą nuostatoms, dėl kurių išorinio komponento teikėjas negali per VAIISIS teikti duomenų, išorinio komponento teikėjo iniciatyva duomenų teikimas per VAIISIS sustabdomas, kol bus pakeista Sutartis arba priimtas šalių sprendimas nutraukti Sutartį.

V. NENUGALIMOS JĖGOS APLINKYBĖS (FORCE MAJEURE)

13. Nė viena Sutarties Šalis nėra laikoma pažeidusi sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po sutarties įsigaliojimo dienos.

14. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje (Žin., 2000, Nr. 74-2262) ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr. 68-1652).

15. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 darbo dienas, informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei nesusitariama kitaip, Šalys toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

VI. SUTARTIES PRIEDAS

16. Sutarties priedas yra „VAIISIS paslaugų gavėjui teikiamos VAIISIS paslaugos, jų teikimo sąlygos bei techniniai parametrai“.

17. Sutarties priede nurodomos konkrečios VAIISIS paslaugų gavėjui teikiamos VAIISIS paslaugos, jų teikimo tvarka ir techniniai parametrai bei techniniai reikalavimai VAIISIS paslaugų gavėjo informacinei sistemai, kuri naudosis VAIISIS paslaugomis.

18. Sutarties priedas yra neatskiriama Sutarties dalis.

19. Sutarties priedą pasirašo abi Šalys.

20. Sutarties priedas turi būti keičiamas, jeigu ketinama nustoti naudotis priede išvardintomis VAIISIS paslaugomis arba pradėti naudotis naujomis VAIISIS paslaugomis, kurios nėra nurodytos priede.

VII. ŠALIŲ REKVIZITAI

21.

(juridinio asmens pavadinimas, juridinio asmens kodas Juridinių asmenų registre, adresas, telefonas, faksas, el. paštas)

22.

(juridinio asmens pavadinimas, juridinio asmens kodas Juridinių asmenų registre, adresas, telefonas, faksas, el. paštas)

VIII. BAIGIAMOSIOS NUOSTATOS

23. VAIISIS paslaugų gavėjas neturi teisės be rašytinio VAIISIS valdytojo sutikimo perduoti Sutartį vykdyti tretiesiems asmenims, išskyrus teisės aktuose ir šiame Sutarties punkte nustatytus atvejus. Sutarties Šalis gali pavesti vykdyti Sutartį tik tai įstaigai, kuri jai pavaldi ir tvarko jos duomenis bei informacinę sistemą nepažeisdama įstatymų ir kitų teisės aktų.

24. Sutartis sudaryta 2 egzemplioriais, turinčiais vienodą juridinę galią, po vieną egzempliorių kiekvienai Šaliai.

25. Visi Sutarties pakeitimai, papildymai, priedai galioja, jeigu jie yra sudaryti raštu, Šalių įgaliotų atstovų pasirašyti ir patvirtinti šalių antspaudais.

26. Kiekviena Šalis turi pranešti raštu kitai Šaliai apie bet kokius pakeitimus, susijusius su Sutarties Šalių teisinio statuso, pavadinimo, adreso ar kitų rekvizitų, nurodytų Sutarties VII skyriuje, pasikeitimais ar patikslinimais, per 5 darbo dienas nuo pakeitimų atsiradimo dienos.

27. Ginčai, kylantys dėl Sutarties, sprendžiami Šalių derybų būdu, vadovaujantis gera valia. Šalims neišsprendus ginčo per 1 mėnesį nuo Sutarties Šalies raštiško kreipimosi į kitą Šalį dienos, ginčai sprendžiami Lietuvos Respublikos įstatymų nustatyta tvarka.

VAIISIS valdytojas:	VAIISIS paslaugų gavėjas:

Informacinės visuomenės plėtros komitetas

prie Lietuvos Respublikos Vyriausybės

_______________________	_______________________

(Įgalioto asmens pareigos)	(Įgalioto asmens pareigos)

_________________ ____________	_________________ ____________

(Įgalioto asmens	(Įgalioto asmens	(Įgalioto asmens	(Įgalioto asmens

vardas ir pavardė)	parašas)	vardas ir pavardė)	parašas)

A.V.	A.V.

_________________

200 m. _________________ d.

sutarties dėl Viešojo administravimo

institucijų informacinių sistemų

interoperabilumo sistemos paslaugų

gavimo Nr.

Priedas

I. VAIISIS PASLAUGŲ GAVĖJUI TEIKIAMOS VAIISIS PASLAUGOS

1. VAIISIS paslaugų gavėjas naudojasi šiomis paslaugomis:

1.1. duomenų gavimo per išorinį komponentą paslauga;

1.2. tapatybės nustatymo paslauga;

1.3. apmokėjimo už aptarnavimą paslauga;

1.4. VAIISIS paslaugų gavėjų, neturinčių savos infrastruktūros elektroninėms paslaugoms teikti, elektroninių paslaugų konstravimo ir teikimo VAIISIS paslauga;

1.5. viešųjų ir administracinių paslaugų aprašų talpinimo VAIISIS paslauga;

1.6. teikiamų elektroninių paslaugų stebėsena.

II. VAIISIS PASLAUGŲ GAVĖJUI TEIKIAMŲ PASLAUGŲ TECHNINIAI PARAMETRAI IR TEIKIMO TVARKA

1. Duomenų gavimo per išorinį komponentą paslaugos techniniai parametrai (pavyzdys):

1. Pavadinimas (nurodyti visus, jei yra kelios versijos)
2. Žiniatinklio paslaugos URL adresas
3. Žiniatinklio paslaugos aprašymo (WSDL) URL adresas
4. Naudojamos išorinės XSD schemos
5. Paskirtis
6. Aprašymas
7. Naudojimo vieta institucijų sistemose
8. Susijusios informacinės sistemos
9. Metodai ir jų paskirtis
9.1. pavadinimas
9.2. aprašymas
9.3. iškvietimo parametrų aprašymas
9.4. rezultatų reikšmės
9.5. galimų klaidų aprašas
10. Saugumo lygis
11. Esami apribojimai (pvz., pasiekiamumas)
12. Veikimo aplinka
13. Web Serviso programinis kodas
14. Aptarnaujančių asmenų kontaktiniai duomenys
15. Ar atitinka WS-I standartą?
16. Kitos pastabos

2. Tapatybės nustatymo paslaugos techniniai parametrai ir teikimo tvarka:

2.1. VAIISIS paslaugų gavėjui pateikiamas VAIISIS viešasis raktas;

2.2. VAIISIS paslaugų gavėjo informacinėje sistemoje turi būti įrašyti tokie VAIISIS parametrai:

2.2.1. unikalus ID: 188772433;

2.2.2. VAIISIS viešasis raktas iš VAIISIS gaunamų paketų skaitmeninio parašo kontrolei;

2.2.3. VAIISIS IP adresas, iš kurio autentifikuoti elektroninių paslaugų gavėjai nukreipiami į VAIISIS paslaugų gavėjo informacinę sistemą.

2.3. Būtina nurodyti VAIISIS paslaugų gavėjo informacinės sistemos interneto adresą (URL), į kurį nukreipiamas autentifikuotas elektroninės paslaugos gavėjas ir į kurį nusiunčiamas elektroninio paslaugų gavėjo autentifikavimo duomenų paketas;

2.4. VAIISIS paslaugų gavėjo informacinės sistemos laikrodžiai turi būti sinchronizuojami su interneto atominiais laikrodžiais, nes vienas iš autentifikavimo duomenų paketo parametrų yra tikslus autentifikavimo laikas.

2.5. Elektroninės paslaugos gavėjo autentifikavimo duomenų perdavimas realizuojamas „Server-Client-Server“ principu, kuomet persijungimai tarp sistemų ir autentifikavimo duomenų paketo persiuntimas fiziškai realizuojami per interneto naršyklę elektroninės paslaugos gavėjo lokaliame kompiuteryje, nors inicijuojami ir perduodami duomenys generuojami VAIISIS.

2.6. VAIISIS nustatomi ir perduodami VAIISIS paslaugų gavėjo informacinei sistemai tokie elektroninės paslaugos gavėjo autentifikavimo duomenys:

2.6.1. elektroninės paslaugos gavėjo asmens kodas;

2.6.2. elektroninės paslaugos gavėjo vardas;

2.6.3. elektroninės paslaugos gavėjo pavardė;

2.6.4. elektroninės paslaugos gavėjo autentifikavimo Portale einamasis laikas sekundės tikslumu.

2.7. Tekstiniai paketo duomenys pateikiami standartine UTF-8 koduote.

2.8. Duomenų perdavimo saugumas užtikrinamas HTTPS protokolu, kuriuo vyksta duomenų apsikeitimas tarp elektroninės paslaugos gavėjo lokalaus kompiuterio naršyklės ir VAIISIS bei tarp elektroninės paslaugos gavėjo lokalaus kompiuterio naršyklės ir VAIISIS paslaugų gavėjo informacinės sistemos.

2.9. Elektroninės paslaugos gavėjo autentifikavimo duomenys turi būti skaitmeniniu būdu pasirašomi VAIISIS privačiu raktu, pritaikant algoritmą RSASSA-PKCSl-vl_5 su SHA-1 HASH-funkcija.

2.10. Porinis VAIISIS viešasis raktas, naudojamas parašo kontrolei, turi būti perduotas VAIISIS paslaugų gavėjui ir užregistruotas VAISIS paslaugų gavėjo informacinėje sistemoje Sutarties sudarymo metu.

2.11. Skaitmeninis parašas turi būti sugeneruojamas iš tekstinės eilutės, sudarytos iš šių autentifikavimo duomenų parametrų: SRC || PERSON_CODE || TIME (Čia || – tai tekstinių eilučių sujungimo operacija, o ne skiriamieji simboliai).

2.12. Apsaugai nuo pakartotinio to paties elektroninės paslaugos gavėjo autentifikavimo duomenų paketo panaudojimo numatytas elektroninės paslaugos gavėjo autentifikavimo duomenų paketo parametras – tikslus paketo formavimo laikas (TIME). Šis parametras įeina į pasirašomą tekstinę duomenų eilutę, todėl negali būti padirbtas perdavimo metu, kaip ir kiti pasirašyti parametrai.

2.13. Parametrų paketas siunčiamas HTTPS POST metodu iš VAIISIS į nurodytą VAIISIS paslaugų gavėjo informacinės sistemos elektroninės paslaugos gavėjo autentifikavimo puslapį:

Parametras	Parametro maksimalus ilgis (simbolių skaičius)	Parametro paskirtis
SRC	20	188772433 – VAIISIS kodas.
TIME	20	Elektroninės paslaugos gavėjo nukreipimo iš Portalo į VAIISIS paslaugų gavėjo informacinę sistemą data ir laikas sekundžių tikslumu (formatas YYYY-MM-DD hh:mm:ss)
PERSON_CODE	20	Elektroninės paslaugos gavėjo asmens kodas
SIGNATURE	300	Elektroninės paslaugos gavėjo autentifikavimo duomenų skaitmeninis Portalo parašas, konvertuotas į BASE64 formatą.
PERSON_FNAME	100	elektroninės paslaugos gavėjo vardas
PERSON_LNAME	100	elektroninės paslaugos gavėjo pavardė
TYPE	11	Užklausos tipas. Fiksuota reikšmė.

3. VAIISIS paslaugos gavėjo nurodyti apmokėjimo už aptarnavimą paslaugos techniniai parametrai.

4. VAIISIS paslaugų gavėjo darbuotojai, administruojantys valstybės ir savivaldybių institucijų ir įstaigų, neturinčių savos infrastruktūros elektroninėms paslaugoms teikti, elektroninių paslaugų konstravimo ir teikimo VAIISIS paslaugą:

Eilės Nr.	Vardas, pavardė	Kontaktai

5. Viešųjų ir administracinių paslaugų aprašas (Viešojo administravimo institucijų informacinių sistemų interoperabilumo sistemos funkcionavimo taisyklių 3 Priedas) turi būti užpildytas ir per 10 darbo dienų nuo Sutarties pasirašymo pateiktas VAIISIS valdytojui.

6. VAIISIS paslaugos gavėjo nurodyti teikiamų elektroninių paslaugų stebėsenos paslaugos techniniai parametrai.

VAIISIS valdytojas:	VAIISIS paslaugų gavėjas:

Informacinės visuomenės plėtros komitetas

prie Lietuvos Respublikos Vyriausybės

_______________________	_______________________

(Įgalioto asmens pareigos)	(Įgalioto asmens pareigos)

_________________ ____________	_________________ ____________

(Įgalioto asmens	(Įgalioto asmens	(Įgalioto asmens	(Įgalioto asmens

vardas ir pavardė)	parašas)	vardas ir pavardė)	parašas)

A.V.	A.V.

_________________

Viešojo administravimo institucijų

informacinių sistemų interoperabilumo

sistemos funkcionavimo taisyklių

2 priedas

(Sutarties dėl išorinio komponento parengimo ir duomenų teikimo per viešojo administravimo institucijų informacinių sistemų interoperabilumo sistemą forma)

SUTARTIS DĖL IŠORINIO KOMPONENTO PARENGIMO IR DUOMENŲ TEIKIMO PER VIEŠOJO ADMINISTRAVIMO INSTITUCIJŲ INFORMACINIŲ SISTEMŲ INTEROPERABILUMO SISTEMĄ

_________________ Nr. _______

(data)

___________________

(sudarymo vieta)

Informacinės visuomenės plėtros komitetas prie Lietuvos Respublikos Vyriausybės (toliau – VAIISIS valdytojas), atstovaujamas	,

(asmens pareigos, vardas, pavardė)

veikiančio pagal

(atstovavimo teisinis pagrindas)

ir	(toliau – išorinio komponento

(juridinio asmens pavadinimas)

teikėjas), atstovaujamas	,

(asmens pareigos, vardas, pavardė)

veikiančio pagal	,

(atstovavimo teisinis pagrindas)

toliau atskirai vadinamos „Šalimi“, o kartu – „Šalimis“, sudarome šią sutartį (toliau – Sutartis) dėl išorinio komponento parengimo ir duomenų teikimo per Viešojo administravimo institucijų informacinių sistemų interoperabilumo sistemą (toliau – VAIISIS):

I. SUTARTIES BENDROSIOS NUOSTATOS

1. Šalys veikia vadovaudamosi Sutartimi, jos priedu, Viešojo administravimo institucijų informacinių sistemų interoperabilumo sistemos nuostatais, patvirtintais Informacinės visuomenės plėtros komiteto prie Lietuvos Respublikos Vyriausybės direktoriaus 2008 m. rugpjūčio 8 d. įsakymu Nr. T-139 (Žin., 2008, Nr. 93-3698) (toliau – VAIISIS nuostatai), Viešojo administravimo institucijų informacinių sistemų interoperabilumo sistemos funkcionavimo taisyklėmis, kitais tinkamą ir saugų duomenų tvarkymą reglamentuojančiais Lietuvos Respublikoje galiojančiais teisės aktais.

2. Sutartyje vartojamos sąvokos apibrėžtos VAIISIS nuostatuose, Lietuvos Respublikos asmens duomenų teisinės apsaugos įstatyme (Žin., 1996, Nr. 63-1479; 2003, Nr. 15-597).

II. SUTARTIES OBJEKTAS

3. Šia sutartimi Šalys susitaria dėl išorinio komponento teikėjo VAIISIS paslaugų gavėjams, sudariusiems su išorinio komponento teikėju duomenų teikimo sutartį, teikiamų duomenų apimties, išorinio komponento kūrimo bei techninių duomenų teikimo sąlygų.

III. ŠALIŲ ĮSIPAREIGOJIMAI, TEISĖS IR ATSAKOMYBĖ

4. Šia Sutartimi išorinio komponento teikėjas įsipareigoja:

4.1. pagal Sutarties priede nustatytus parametrus parengti išorinį komponentą;

4.2. Sutarties priede nurodytus duomenis teikti VAIISIS paslaugų gavėjams, sudariusiems su išorinio komponento teikėju duomenų teikimo sutartį, per VAIISIS.

5. VAIISIS valdytojas įsipareigoja sudaryti Sutarties priede aptartas technines sąlygas išorinio komponento teikėjui automatiniu būdu per VAIISIS teikti Sutarties priede nurodytus duomenis VAIISIS paslaugų gavėjams, vadovaudamasis tokių duomenų perdavimą ir saugą reglamentuojančiais teisės aktais.

6. Išorinio komponento teikėjas atsako už teikiamų duomenų patikimumą (teisingumą) ir prieigos apsaugą, kol duomenys pasieks VAIISIS.

7. Už įsipareigojimų, kylančių iš Sutarties, nevykdymą arba netinkamą vykdymą Šalys atsako įstatymų nustatyta tvarka.

8. Šalis apie bet kokias aplinkybes, susijusias su VAIISIS duomenų saugumo pažeidimu, turi nedelsdama (ne vėliau kaip kitą darbo dieną) informuoti kitą Šalį elektroniniu paštu bei papildomai raštu.

IV. SUTARTIES GALIOJIMO, PAKEITIMO IR NUTRAUKIMO TVARKA

9. Sutartis įsigalioja nuo Sutarties pasirašymo dienos.

10. Sutartis sudaryta neterminuotam laikui.

11. Sutartis gali būti keičiama Šalių rašytiniu susitarimu, išskyrus Sutarties 27 punkte numatytą atvejį.

12. Sutartis gali būti nutraukiama:

12.1. Šalių rašytiniu susitarimu;

12.2. vienos iš Šalių iniciatyva:

12.2.1. įspėjus kitą Šalį raštu prieš 15 darbo dienų, jei kita Šalis nesilaiko Sutartyje nustatytų sąlygų;

12.2.2. kitais atvejais, įspėjus kitą Šalį raštu prieš 30 darbo dienų iki Sutarties nutraukimo.

13. Pasikeitus įstatymų ar kitų teisės aktų, reglamentuojančių duomenų tvarkymą ir saugą nuostatoms, dėl kurių išorinio komponento teikėjas negali per VAIISIS teikti duomenų, išorinio komponento teikėjo iniciatyva duomenų teikimas per VAIISIS sustabdomas, kol bus pakeista Sutartis arba priimtas Šalių sprendimas nutraukti Sutartį.

V. NENUGALIMOS JĖGOS APLINKYBĖS (FORCE MAJEURE)

14. Nė viena Sutarties Šalis nėra laikoma pažeidusi sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po sutarties įsigaliojimo dienos.

15. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje (Žin., 2000, Nr. 74-2262) ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr. 68-1652).

16. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 darbo dienas informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei nesusitariama kitaip, Šalys toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

VI. SUTARTIES PRIEDAS

17. Sutarties priedas yra „Per VAIISIS teikiami duomenys, jų teikimo tvarka ir techniniai parametrai“.

18. Sutarties priede nurodomi konkretūs išorinio komponento teikėjo per VAIISIS teikiami duomenys, jų teikimo tvarka ir techniniai parametrai. Jei duomenų teikimui per VAIISIS yra būtinas išorinio komponento parengimas – nurodomi išorinio komponento techniniai parametrai.

19. Sutarties priedas yra neatskiriama Sutarties dalis.

20. Sutarties priedą pasirašo abi Šalys.

21. Sutarties priedas turi būti keičiamas, jeigu kinta per VAIIISIS teikiamų duomenų apimtis arba jų teikimo tvarka ir techniniai parametrai.

VII. ŠALIŲ REKVIZITAI

22.

(juridinio asmens pavadinimas, juridinio asmens kodas Juridinių asmenų registre, adresas, telefonas, faksas, el. paštas)

23.

(juridinio asmens pavadinimas, juridinio asmens kodas Juridinių asmenų registre, adresas, telefonas, faksas, el. paštas)

VIII. BAIGIAMOSIOS NUOSTATOS

24. Nė viena Sutarties Šalis neturi teisės pavesti Sutartį vykdyti asmenims, nesantiems Sutarties šalimis, išskyrus teisės aktuose ir šiame Sutarties punkte nustatytus atvejus. Sutarties Šalis gali pavesti vykdyti Sutartį tik tai įstaigai, kuri jai pavaldi ir tvarko jos duomenis bei informacinę sistemą nepažeisdama įstatymų ir kitų teisės aktų.

25. Sutartis sudaryta 2 egzemplioriais, turinčiais vienodą juridinę galią, po vieną egzempliorių kiekvienai Šaliai.

26. Visi Sutarties pakeitimai, papildymai, priedai galioja, jeigu jie yra sudaryti raštu, Šalių įgaliotų atstovų pasirašyti ir patvirtinti šalių antspaudais.

27. Kiekviena Šalis turi pranešti raštu kitai Šaliai apie bet kokius pakeitimus, susijusius su Sutarties Šalių teisinio statuso, pavadinimo, adreso ar kitų rekvizitų, nurodytų Sutarties VII skyriuje, pasikeitimais ar patikslinimais, per 5 darbo dienas nuo pakeitimų atsiradimo dienos.

28. Ginčai, kylantys dėl Sutarties, sprendžiami Šalių susitarimu, vadovaujantis gera valia. Nepavykus susitarti per 1 mėnesį nuo Sutarties Šalies raštiško kreipimosi į kitą Šalį dienos, ginčai sprendžiami Lietuvos Respublikos įstatymų nustatyta tvarka.

VAIISIS valdytojas:	Išorinio komponento teikėjas:

Informacinės visuomenės plėtros komitetas

prie Lietuvos Respublikos Vyriausybės

_______________________	_______________________

(Įgalioto asmens pareigos)	(Įgalioto asmens pareigos)

_________________ ____________	_________________ ____________

(Įgalioto asmens	(Įgalioto asmens	(Įgalioto asmens	(Įgalioto asmens

vardas ir pavardė)	parašas)	vardas ir pavardė)	parašas)

A.V.	A.V.

_________________

200 m. _________________ d.

sutarties dėl išorinio komponento

parengimo ir duomenų teikimo per

Viešojo administravimo institucijų

informacinių sistemų interoperabilumo

sistemą Nr.

Priedas

PER VAIISIS TEIKIAMI DUOMENYS, JŲ TEIKIMO TVARKA IR TECHNINIAI PARAMETRAI

1. Pavadinimas (nurodyti, jei yra kelios versijos)
2. Žiniatinklio paslaugos URL adresas
3. Žiniatinklio paslaugos aprašymo (WSDL) URL adresas
4. Naudojamos išorinės XSD schemos
5. Paskirtis
6. Aprašymas
7. Naudojimo vieta institucijų sistemose
8. Susijusios informacinės sistemos
9. Metodai ir jų paskirtis
9.1. pavadinimas
9.2. aprašymas
9.3. iškvietimo parametrų aprašymas
9.4. rezultatų reikšmės
9.5. galimų klaidų aprašas
10. Saugumo lygis
11. Esami apribojimai (pvz., pasiekiamumas)
12. Veikimo aplinka
13. Web Serviso programinis kodas
14. Aptarnaujančių asmenų kontaktiniai duomenys
15. Ar atitinka WS-I standartą?
16. Kitos pastabos

VAIISIS valdytojas:	Išorinio komponento teikėjas:

Informacinės visuomenės plėtros komitetas

prie Lietuvos Respublikos Vyriausybės

_______________________	_______________________

(Įgalioto asmens pareigos)	(Įgalioto asmens pareigos)

_________________ ____________	_________________ ____________

(Įgalioto asmens	(Įgalioto asmens	(Įgalioto asmens	(Įgalioto asmens

vardas ir pavardė)	parašas)	vardas ir pavardė)	parašas)

A.V.	A.V.

_________________

Viešojo administravimo institucijų

informacinių sistemų interoperabilumo

sistemos funkcionavimo taisyklių

3 priedas

(Teikiamų viešųjų ir administracinių paslaugų aprašo forma)

___________________________________________

(juridinio asmens pavadinimas)

TEIKIAMŲ VIEŠŲJŲ IR ADMINISTRACINIŲ PASLAUGŲ APRAŠAS

1 lentelė.	paslaugos aprašas.

(paslaugos pavadinimas)

Eil. Nr.	Atributo pavadinimas	Atributo aprašymas
I. Informacija apie paslaugą
1.	Paslaugos pavadinimas
2.	Paslaugos esmės trumpas aprašymas
3.	Paslaugos grupė pagal EU programinius dokumentus
4.	Paslaugos kategorija
5.	Paslaugos brandos lygis
6.	Paslaugos teikimo rezultatas
7.	Paslaugos gavėjas
8.	Paslaugos gavėjo juridinis statusas
9.	Teisės aktai, reglamentuojantys paslaugos teikimą
10.	Paslaugos teikimo procese dalyvaujančios kitos institucijos
11.	Paslaugos suteikimo trukmė d. d. ir periodiškumas (pagal teisės aktus)
II. Informacija apie instituciją
12.	Institucijos pavadinimas
13.	Adresas
14.	Informacinis telefonas
15.	Adresas internete
16.	E. paštas
17.	Darbo laikas
18.	Institucijos juridinio asmens kodas
III. Paslaugos teikimas
19.	Paslaugos teikėjas
20.	Kontaktinis asmuo
21.	Aptarnaujamas teritorinio vieneto tipas
22.	Aptarnaujamo teritorinio vieneto pavadinimas
23.	Apskundimo instancija
IV. Paslaugos inicijavimo parametrai
24.	Paslaugos iniciavimo būdas
25.	Paslaugos teikėjas
26.	Paslaugos gavimui reikalingas tapatybės nustatymo lygis
27.	Paslaugos gavimui reikalingi dokumentai
28.	Paslaugos užklausimui reikalingi blankai
29.	Paslaugos užklausimui ir gavimui reikalingų veiksmų sąrašas
V. Mokėjimai už paslaugas
30.	Gavėjas
31.	Paslaugos kaina
32.	Įmokos kodas
33.	Gavėjo bankas
34.	Sąskaitos numeris
VI. Kiti atributai

_____________________	_______________	______________________

(įgalioto asmens pareigos)	(Įgalioto asmens	(Įgalioto asmens

parašas)	vardas ir pavardė)

A.V.

_________________